Saurlid

Saurlid var den plassen på Nidarnes, ifølge Snorre, der liket til Olav Haraldsson ble lagt første natta av Torgils Halmason og hans menn etter slaget på Stiklestad i 1030. Torgils hadde rodd det opp Nidelva ovenfor de husa som utgjorde det som skulle utvikle seg til byen Nidaros, lagt til ved Saurlid og lagt liket i et skremma (lite hus) før det neste dag ble gravlagt lenger opp (sør).

Ordet er satt sammen av saur (skit, lort) og led (grind, åpning i gjerde).Hægstad og Torp, Gamalnorsk ordbok, Samlaget 1909

Ordet er nemnt bare en gang. Snorre sier at på hans tid var det erstatta av Olavslid.Nils Hellan, Sagakritiske og typonymiske bemerkninger til Trondheims eldste historie.  Trondhjemske samlinger 1976 Snorre si kilde kan være ei tapt translasjonskildring, Translatio sancti Olavi, om hendingene etter slaget.

Referanser

Kategori:Olav den hellige
Kategori:Trondheims historie
Kategori:Tapte stedsnavn